
Særutskrift: Betinget fellingstillatelse på bjørn  

Det vises til søknad av 20/7-02 fra Engerdal Sau- og Geitalslag om iverksettelse av fellingstillatelse på bjørn i området Hovdlia - Rødalen i Engerdal kommune. 

Det er dokumentert at 13 sauer, derav 1 lam, er tatt av bjørn i tidsperioden 9/7-02 til 20/7 –02 i området Hovdlia - Rødalen.  I tillegg er det funnet 1 lam hvor dødsårsak ikke lot seg fastslå. SNO har utover dette fått melding om ytterligere 4 sauekadaver, men disse er pr. i dag ikke undersøkt. Det er tidligere i sesongen registrert 15 sauer tatt av bjørn i dette området. 

I brev av 24. juni 1994 har Miljøverndepartementet fastsatt grensene for et kjerneområde for bjørn i Hedmark. Hensikten med kjerneområdene er å sikre de store rovdyras reproduksjons-og overlevelsesmuligheter for derigjennom å legge forholdene til rette for langsiktig levedyktige bestander. Det aktuelle skadeområdet ligger innenfor kjerneområdet. I følge ST. meld. Nr. 35 (1996-1997) skal det legges til grunn en sterkere differensiering av forvaltningen av artene innenfor og utenfor kjerneområdene. Dette innebærer blant annet at terskelen for at skadefelling kan gis vil være høyere innenfor kjerneområdet enn utenfor.

I følge forskrift til viltlovens § 12 om forvaltning av bjørn, jerv, ulv og gaupe, fastsatt ved kgl. Res. av 30.06.2000 er det Direktoratet for naturforvaltning (DN) som kan gi fellingstillatelse på bjørn og fastsette nærmere vilkår for eventuell fellingstillatelse. DN har i brev av 31.05.02. delegert myndighet til Fylkesmennene og Lierne kommune for å forvalte fellingstillatelse på til sammen 6 bjørner. For 2002 har Fylkesmennene i Sør-Norge myndighet til å sette i verk fellingstillatelse på inntil 2 bjørner. I brev av 11.06.02 fra Fylkesmannen i Hedmark er Engerdal og Trysil kommune gitt myndighet til å forvalte en betinget fellingstillatelse på  bjørn fra og med 12. juni til og med 10. september 2002. 

I brev fra DN datert 30.05.02 presiseres det at det er flere vilkår som må være oppfylt før fellingstillatelsen kan settes i verk, blant annet er det et krav om at det må være voldt "betydelig skade". Dette begrepet omfatter både skadeomfang og skadeforløp. I det samme brevet heter det at det er viktig å merke seg at den differensierte vektleggingen innenfor og utenfor kjerneområdene av skade som grunnlag for felling, også medfører forskjellig tolkning av begrepet "betydelig" innenfor og utenfor kjerneområdene, jfr. det som er nevnt ovenfor. Dette betyr at en innenfor kjerneområdet skal praktisere bruken av betingede fellingstillatelser restriktivt, mens en utenfor kjerneområdet kan iverksette fellingstillatelse på et langt lavere skadenivå. Videre heter det at fellingstillatelsen kun kan iverksettes hvis andre forebyggende tiltak mot skader er vurdert og funnet mindre egnet i forhold til å avgrense skaden. 

Søknad om fellingstillatelse på bjørn behandles etter Forskrift om forvaltning av bjørn, jerv, ulv og gaupe, fastsatt ved kgl. res. av 30.06.2000.

I forskriftens § 1Formål heter det: " Formålet med denne forskrift er å sikre overlevelsen av bestander av bjørn, jerv, ulv og gaupe på lang sikt. Innenfor denne ramme skal det arbeides for at de skader disse rovviltartene volder for bufe- og tamreinnæring blir minst mulig. Forvaltningen skal være differensiert slik at hensynet til vern av rovviltbestandene og hensynet til beitebruk vektlegges forskjellig i ulike områder og for de ulike rovviltarter."    

I forskriftens § 2, Generelle vilkår for felling, 2. ledd heter det: " Tillatelse til felling av bjørn, jerv, og ulv etter bestemmelsene i § 3 kan bare gis dersom det ikke er noen annen tilfredsstillende løsning vurdert i henhold til prinsippet om differensiert forvaltning, jfr. § 1".

I § 3, Felling for å hindre skade på bufe og tamrein, heter det: " Avgjørelsen skal bygge på en helhetsvurdering av skadens betydning i forhold til behovet for vern av rovvilt, sett i henhold til prinsippet om differensiert forvaltning; jfr. § 1. Ved utøvelse av dette skjønnet skal det særlig tas hensyn til:

a. størrelse og sammensetning av vedkommende rovviltbestand

b. områdets betydning som beitemark

c. skadens omfang og utvikling

d. potensialet for fremtidige skader

Målet med fellingstillatelsen er ikke å regulere en rovviltbestand, men å felle mest mulig bestemte individer knyttet til bestemte situasjoner. For med størst mulig sikkerhet å felle riktig individ er det nødvendig å utvise fornuftig tids- og områdebegrensning av fellingstillatelsen.

DN’s bestandsestimat for bjørn tilsier at antall bjørner i Norge er på 35-55 individer. Registreringer tyder på at bjørnebestanden er i langsom vekst. Det er registrert økt aktivitet av bjørn innenfor samtlige kjerneområder med unntak for det sørligste kjerneområdet, hvor aktiviteten er stabil. Bestandssituasjonen for bjørn og den langsomme veksten i bjørnebestanden tilsier at en generelt, og spesielt innenfor kjerneområde, må være restriktiv med å gi fellingstillatelser. Sjansen for å påtreffe binner øker inn mot svenskegrensa. Dette medfører en enda høyere terskel for at en fellingstillatelse kan gis.

Rådmannens vurdering.

Felling av bjørn som gjør skade er siste utvei for å forebygge at ytterligere skader på sau oppstår, jfr. § 2, 2. ledd. Skadeområdet ligger innenfor kjerneområdet for bjørn. Bestandssituasjonen og den langsomme veksten i bjørnebestanden tilsier at en generelt, og spesielt i kjerneområdet, må være restriktiv med å gi fellingstillatelser.

Det er dokumentert at 13 sauer, derav 1 lam, er tatt av bjørn i tidsperioden 9/7-02 til 20/7 –02 i området Hovdlia - Rødalen.  I tillegg er det funnet 1 lam hvor dødsårsak ikke lot seg fastslå. SNO har utover dette fått melding om ytterligere 4 sauekadaver, men disse er pr. i dag ikke undersøkt. Erfaringsmessig er det totale antallet tapte og skadde dyr adskillig høyere. Skadeomfanget i nevnte periode må derfor sies å være betydelig. I tillegg må en også ha med seg det tap som er skjedd tidligere i år i dette området, uten at den totale summering er et vurderingskriterium i denne søknaden. Det anmerkes at Engerdal kommune har registrert færre kadaver i dette området enn det som er oppgitt i søknaden. Dette kan enten bero på at kommunen ikke har mottatt all informasjon fra SNO enda, eller at SNO ikke har fått all informasjon fra saueeierne. Engerdal kommune legger til grunn de dokumenterte opplysninger som er oversendt fra SNO så langt. 

Området fra hovdlia og inn i Rødalen er et sammenhengende område med tanke på både sauens og bjørnens bevegelser, geografisk brukes også tilstøtende områden på svensk side (Røskåsen). SNO har registrert et spor av bjørn som viser framfotbredde på ca 12,5 cm. Dette er registrert både i området Rødalen og i Hovdlia.

Det er etter søkers eget utsagn vært høy beredskap m.h.t. tilsyn og kadaverleting de siste dagene. Det er også mange sauer, spesielt tikker, som savnes. Dermed frykter søker at det er flere sauer enn de dokumenterte som er tatt i dette området. 

Faren for ytterligere skader er store siden det fortsatt er en måned igjen av utmarksbeitesesongen for de som benytter seg av tidlig innsanking. 

Etter rådmannens vurdering tilsier nå skadeforløpet og skadeomfanget, i kombinasjon med faren for nye skader og mangel på muligheter for å gjennomføre forebyggende tiltak ut over den tilsynsordningen som allerede praktiseres, at fellingstillatelse på en bjørn bør iverksettes.

Rådmannen har foretatt følgende vedtak:

1. I henhold til Viltlovens § 12 og forskrift om forvaltning av bjørn, jerv, ulv og gaupe, fastsatt ved kgl. res. av 30. juni 2000 gis Engerdal Sau- og Geitalslag fellingstillatelse på en bjørn.

2. Fellingstillatelsen gjelder for tidsrommet 20.07.02 kl. 21:00 til 23.07.02.  kl 12:00. Dersom det i løpet av den perioden fellingstillatelsen gjelder blir dokumentert nye skader på sau forårsaket av bjørn, eller det av andre årsaker er grunn til å tro at skadegjøreren oppholder seg i det aktuelle området, vil rådmannen vurdere behovet for å forlenge perioden fellingstillatelsen gjelder for. 

3. Fellingsområdet er området Hovdlia/Kuhølet - Rødalen (se kart), i sør avgrenset mot kommunegrense, i vest riksveg 26, i nord skogsbilveg inn til kviltflået fra Kjell Kvilten og fra vegende rett inn til svenskegrensa, i øst svenskegrensa. Rådmannen forutsetter at fellingsforsøket tar utgangspunkt i de områder der bjørn sist har forvoldt skade.

4. Fellingstillatelsen gjelder ikke for binner med unger som opptrer sammen og radiomerkede bjørner. 

5. Det skal benyttes våpen og ammunisjon godkjent for storviltjakt.

6. Det er kun jegere som er oppnevnt av kommunen som kan delta i fellingsforsøket. Eventuelle ekstra bemanning foretas av rovviltlagets leder, gjennom de avtaler som foreligger med kommunalt oppnevnte fellingslag i Trysil og Rendalen. 

7. Fellingslaget v/leder skal melde tilbake til kommunen v/rådmannen en gang pr. døgn om gjennomføringen av fellingsforsøket. Etter kontortid (08.00-15.00) kan kommunen v/rådmannen kontaktes via vakttelefon - tlf.nr.: 951 64 587.

8. Alle deltakerene på rovviltfellingslaget skal være kjent med dette vedtaket. 

9. Medlemmene av rovviltfellingslaget forplikter seg i henhold til avtale for rovviltfellingslaget til ikke enkeltvis å uttale seg offentlig vedrørende fellingsforsøket. Kontakt med media og offentligheten skal bare foregå gjennom lagets leder.

10. Hvis skadeskyting finner sted, plikter leder av rovviltfellingslaget uten opphold å melde fra til kommunen v/rådmannen, fylkesmannen og nærmeste politimyndighet. Generelt for ettersøk av bjørn, gjelder bestemmelsen i forvaltningsforskriftens §6. Fylkesmannen avgjør hvordan videre ettersøk skal ledes. Medlemmene i rovviltfellingslaget skal uten godtgjørelse, såfremt annet ikke er avtalt med fylkesmannen , bistå forvaltningsmyndighet eller politimyndighet i det videre ettersøk.

11. Bjørn som blir felt på denne tillatelsen er Viltfondets eiendom. Ved en eventuell felling kan dyret åpnes og vommes ut på vanlig måte. Bjørnen skal ikke flås, men fraktes hel til Norsk Institutt for Naturforskning i Trondheim. Fylkesmannen vil gi nærmere instruksjoner for håndtering av bjørnen ved en eventuell felling.

Søknad om fellingstillatelse av 20/7-02 fra Engerdal Sau og geitealslag

Utredning

Det vises til søknad av 20/7-02 fra Engerdal Sau- og Geitalslag om iverksettelse av fellingstillatelse på bjørn i området Hovdlia - Rødalen i Engerdal kommune. 

Det er dokumentert at 13 sauer, derav 1 lam, er tatt av bjørn i tidsperioden 9/7-02 til 20/7 –02 i området Hovdlia - Rødalen.  I tillegg er det funnet 1 lam hvor dødsårsak ikke lot seg fastslå. SNO har utover dette fått melding om ytterligere 4 sauekadaver, men disse er pr. i dag ikke undersøkt. Det er tidligere i sesongen registrert 15 sauer tatt av bjørn i dette området. 

I brev av 24. juni 1994 har Miljøverndepartementet fastsatt grensene for et kjerneområde for bjørn i Hedmark. Hensikten med kjerneområdene er å sikre de store rovdyras reproduksjons-og overlevelsesmuligheter for derigjennom å legge forholdene til rette for langsiktig levedyktige bestander. Det aktuelle skadeområdet ligger innenfor kjerneområdet. I følge ST. meld. Nr. 35 (1996-1997) skal det legges til grunn en sterkere differensiering av forvaltningen av artene innenfor og utenfor kjerneområdene. Dette innebærer blant annet at terskelen for at skadefelling kan gis vil være høyere innenfor kjerneområdet enn utenfor.

I følge forskrift til viltlovens § 12 om forvaltning av bjørn, jerv, ulv og gaupe, fastsatt ved kgl. Res. av 30.06.2000 er det Direktoratet for naturforvaltning (DN) som kan gi fellingstillatelse på bjørn og fastsette nærmere vilkår for eventuell fellingstillatelse. DN har i brev av 31.05.02. delegert myndighet til Fylkesmennene og Lierne kommune for å forvalte fellingstillatelse på til sammen 6 bjørner. For 2002 har Fylkesmennene i Sør-Norge myndighet til å sette i verk fellingstillatelse på inntil 2 bjørner. I brev av 11.06.02 fra Fylkesmannen i Hedmark er Engerdal og Trysil kommune gitt myndighet til å forvalte en betinget fellingstillatelse på  bjørn fra og med 12. juni til og med 10. september 2002. 

I brev fra DN datert 30.05.02 presiseres det at det er flere vilkår som må være oppfylt før fellingstillatelsen kan settes i verk, blant annet er det et krav om at det må være voldt "betydelig skade". Dette begrepet omfatter både skadeomfang og skadeforløp. I det samme brevet heter det at det er viktig å merke seg at den differensierte vektleggingen innenfor og utenfor kjerneområdene av skade som grunnlag for felling, også medfører forskjellig tolkning av begrepet "betydelig" innenfor og utenfor kjerneområdene, jfr. det som er nevnt ovenfor. Dette betyr at en innenfor kjerneområdet skal praktisere bruken av betingede fellingstillatelser restriktivt, mens en utenfor kjerneområdet kan iverksette fellingstillatelse på et langt lavere skadenivå. Videre heter det at fellingstillatelsen kun kan iverksettes hvis andre forebyggende tiltak mot skader er vurdert og funnet mindre egnet i forhold til å avgrense skaden. 

Søknad om fellingstillatelse på bjørn behandles etter Forskrift om forvaltning av bjørn, jerv, ulv og gaupe, fastsatt ved kgl. res. av 30.06.2000.

I forskriftens § 1Formål heter det: " Formålet med denne forskrift er å sikre overlevelsen av bestander av bjørn, jerv, ulv og gaupe på lang sikt. Innenfor denne ramme skal det arbeides for at de skader disse rovviltartene volder for bufe- og tamreinnæring blir minst mulig. Forvaltningen skal være differensiert slik at hensynet til vern av rovviltbestandene og hensynet til beitebruk vektlegges forskjellig i ulike områder og for de ulike rovviltarter."    

I forskriftens § 2, Generelle vilkår for felling, 2. ledd heter det: " Tillatelse til felling av bjørn, jerv, og ulv etter bestemmelsene i § 3 kan bare gis dersom det ikke er noen annen tilfredsstillende løsning vurdert i henhold til prinsippet om differensiert forvaltning, jfr. § 1".

I § 3, Felling for å hindre skade på bufe og tamrein, heter det: " Avgjørelsen skal bygge på en helhetsvurdering av skadens betydning i forhold til behovet for vern av rovvilt, sett i henhold til prinsippet om differensiert forvaltning; jfr. § 1. Ved utøvelse av dette skjønnet skal det særlig tas hensyn til:

e. størrelse og sammensetning av vedkommende rovviltbestand

f. områdets betydning som beitemark

g. skadens omfang og utvikling

h. potensialet for fremtidige skader

Målet med fellingstillatelsen er ikke å regulere en rovviltbestand, men å felle mest mulig bestemte individer knyttet til bestemte situasjoner. For med størst mulig sikkerhet å felle riktig individ er det nødvendig å utvise fornuftig tids- og områdebegrensning av fellingstillatelsen.

DN’s bestandsestimat for bjørn tilsier at antall bjørner i Norge er på 35-55 individer. Registreringer tyder på at bjørnebestanden er i langsom vekst. Det er registrert økt aktivitet av bjørn innenfor samtlige kjerneområder med unntak for det sørligste kjerneområdet, hvor aktiviteten er stabil. Bestandssituasjonen for bjørn og den langsomme veksten i bjørnebestanden tilsier at en generelt, og spesielt innenfor kjerneområde, må være restriktiv med å gi fellingstillatelser. Sjansen for å påtreffe binner øker inn mot svenskegrensa. Dette medfører en enda høyere terskel for at en fellingstillatelse kan gis.

Rådmannens vurdering.

Felling av bjørn som gjør skade er siste utvei for å forebygge at ytterligere skader på sau oppstår, jfr. § 2, 2. ledd. Skadeområdet ligger innenfor kjerneområdet for bjørn. Bestandssituasjonen og den langsomme veksten i bjørnebestanden tilsier at en generelt, og spesielt i kjerneområdet, må være restriktiv med å gi fellingstillatelser.

Det er dokumentert at 13 sauer, derav 1 lam, er tatt av bjørn i tidsperioden 9/7-02 til 20/7 –02 i området Hovdlia - Rødalen.  I tillegg er det funnet 1 lam hvor dødsårsak ikke lot seg fastslå. SNO har utover dette fått melding om ytterligere 4 sauekadaver, men disse er pr. i dag ikke undersøkt. Erfaringsmessig er det totale antallet tapte og skadde dyr adskillig høyere. Skadeomfanget i nevnte periode må derfor sies å være betydelig. I tillegg må en også ha med seg det tap som er skjedd tidligere i år i dette området, uten at den totale summering er et vurderingskriterium i denne søknaden. Det anmerkes at Engerdal kommune har registrert færre kadaver i dette området enn det som er oppgitt i søknaden. Dette kan enten bero på at kommunen ikke har mottatt all informasjon fra SNO enda, eller at SNO ikke har fått all informasjon fra saueeierne. Engerdal kommune legger til grunn de dokumenterte opplysninger som er oversendt fra SNO så langt. 

Området fra hovdlia og inn i Rødalen er et sammenhengende område med tanke på både sauens og bjørnens bevegelser, geografisk brukes også tilstøtende områden på svensk side (Røskåsen). SNO har registrert et spor av bjørn som viser framfotbredde på ca 12,5 cm. Dette er registrert både i området Rødalen og i Hovdlia.

Det er etter søkers eget utsagn vært høy beredskap m.h.t. tilsyn og kadaverleting de siste dagene. Det er også mange sauer, spesielt tikker, som savnes. Dermed frykter søker at det er flere sauer enn de dokumenterte som er tatt i dette området. 

Faren for ytterligere skader er store siden det fortsatt er en måned igjen av utmarksbeitesesongen for de som benytter seg av tidlig innsanking. 

Etter rådmannens vurdering tilsier nå skadeforløpet og skadeomfanget, i kombinasjon med faren for nye skader og mangel på muligheter for å gjennomføre forebyggende tiltak ut over den tilsynsordningen som allerede praktiseres, at fellingstillatelse på en bjørn bør iverksettes.

Rådmannen har foretatt følgende vedtak:

12. I henhold til Viltlovens § 12 og forskrift om forvaltning av bjørn, jerv, ulv og gaupe, fastsatt ved kgl. res. av 30. juni 2000 gis Engerdal Sau- og Geitalslag fellingstillatelse på en bjørn.

13. Fellingstillatelsen gjelder for tidsrommet 20.07.02 kl. 21:00 til 23.07.02.  kl 12:00. Dersom det i løpet av den perioden fellingstillatelsen gjelder blir dokumentert nye skader på sau forårsaket av bjørn, eller det av andre årsaker er grunn til å tro at skadegjøreren oppholder seg i det aktuelle området, vil rådmannen vurdere behovet for å forlenge perioden fellingstillatelsen gjelder for. 

14. Fellingsområdet er området Hovdlia/Kuhølet - Rødalen (se kart), i sør avgrenset mot kommunegrense, i vest riksveg 26, i nord skogsbilveg inn til kviltflået fra Kjell Kvilten og fra vegende rett inn til svenskegrensa, i øst svenskegrensa. Rådmannen forutsetter at fellingsforsøket tar utgangspunkt i de områder der bjørn sist har forvoldt skade.

15. Fellingstillatelsen gjelder ikke for binner med unger som opptrer sammen og radiomerkede bjørner. 

16. Det skal benyttes våpen og ammunisjon godkjent for storviltjakt.

17. Det er kun jegere som er oppnevnt av kommunen som kan delta i fellingsforsøket. Eventuelle ekstra bemanning foretas av rovviltlagets leder, gjennom de avtaler som foreligger med kommunalt oppnevnte fellingslag i Trysil og Rendalen. 

18. Fellingslaget v/leder skal melde tilbake til kommunen v/rådmannen en gang pr. døgn om gjennomføringen av fellingsforsøket. Etter kontortid (08.00-15.00) kan kommunen v/rådmannen kontaktes via vakttelefon - tlf.nr.: 951 64 587.

19. Alle deltakerene på rovviltfellingslaget skal være kjent med dette vedtaket. 

20. Medlemmene av rovviltfellingslaget forplikter seg i henhold til avtale for rovviltfellingslaget til ikke enkeltvis å uttale seg offentlig vedrørende fellingsforsøket. Kontakt med media og offentligheten skal bare foregå gjennom lagets leder.

21. Hvis skadeskyting finner sted, plikter leder av rovviltfellingslaget uten opphold å melde fra til kommunen v/rådmannen, fylkesmannen og nærmeste politimyndighet. Generelt for ettersøk av bjørn, gjelder bestemmelsen i forvaltningsforskriftens §6. Fylkesmannen avgjør hvordan videre ettersøk skal ledes. Medlemmene i rovviltfellingslaget skal uten godtgjørelse, såfremt annet ikke er avtalt med fylkesmannen , bistå forvaltningsmyndighet eller politimyndighet i det videre ettersøk.

22. Bjørn som blir felt på denne tillatelsen er Viltfondets eiendom. Ved en eventuell felling kan dyret åpnes og vommes ut på vanlig måte. Bjørnen skal ikke flås, men fraktes hel til Norsk Institutt for Naturforskning i Trondheim. Fylkesmannen vil gi nærmere instruksjoner for håndtering av bjørnen ved en eventuell felling.

Vedlegg:
Kart over fellingsområdet

Melding om rett til å klage på forvaltningsvedtak

Kopi til:

Fylkesmannen i Hedmark

Rovviltfellingslaget v/Magnar Nordsveen

Lensmannen i Engerdal

